Diari Oficial de la Generalitat Valenciana


Sumari del DOGV 9397, del 03-08-2022 (2022/7442)

RESOLUCIÓ d'1 d'agost de 2022, de la Conselleria d'Innovació, Universitats, Ciència i Societat Digital, per la qual es modifica el termini d'adhesió per a la inscripció en el Registre d'operadors-col·laboradors del programa d'emissió de bons digitals per a col·lectius vulnerables.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7442


Data del document
:   01-08-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * ajuda pública

RESOLUCIÓ d'1 d'agost de 2022, de la Conselleria d'Innovació, Universitats, Ciència i Societat Digital, per la qual es modifica el termini d'adhesió per a la inscripció en el Registre d'operadors-col·laboradors del programa d'emissió de bons digitals per a col·lectius vulnerables. [2022/7442]  
Mitjançant l'Ordre 9/2022, de la Conselleria d'Innovació, Universitats, Ciència i Societat Digital, es van adoptar dos acords: el primer va ser l'aprovació de les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de recuperació, transformació i resiliència d'Espanya finançat per la Unió Europea-Next Generation EU; el segon va ser la convocatòria d'anunci d'adhesió per a inscripció en el Registre d'operadors-col·laboradors del programa (DOGV 9374, 04.07.2022).  
  
L'anunci d'adhesió, establesc que: «L'operador interessat haurà de presentar la sol·licitud d'adhesió en el termini d'un mes a comptar des de l'endemà a la publicació de les presents bases en el DOGV, a través de la seu electrònica de la Generalitat corresponent a aquest tràmit?»  
  
S'ha posat de manifest les següents circumstàncies:  
La necessitat d'aconseguir un número prou ampli d'operadores adherits a aquest programa i així propiciar que les eleccions d'operador que realitzen els beneficiaris de l'ajuda siga el més ajustada possible a la seua situació i necessitats, promovent amb això la lliure concurrència  
  
La necessitat que els operadors adherits cobrisquen, mitjançant els seus serveis, tot el territori de la Comunitat Valenciana, a fi que no resulten perjudicats, per viure en una zona on no hi ha cobertura d'un operador adherit al programa, ciutadans que complisquen els requisits per a sol·licitar les ajudes.  
Així mateix la coincidència del termini amb un període estiuenc i vacacional i la necessitat que les empreses de telecomunicacions tinguen temps suficient per a estudiar i decidir la seua incorporació al programa.  
Tot això fa necessària una ampliació del termini inicialment previst per a la presentació de sol·licituds d'adhesió. Aqueixa ampliació no suposa modificació del procediment a seguir per a la sol·licitud i tramitació de les ajudes, ja que aqueix procediment no ha començat, i aquesta ampliació millorarà les possibilitats de sol·licitar i obtindre aqueixes ajudes. L'ampliació del termini d'adhesió de les empreses al programa -tràmit previ al procediment de sol·licitud d'ajudes- no perjudica tercers, perquè no és un procediment de concurrència competitiva, ja que totes les empreses que reunisquen les condicions establides poden participar, i és desig d'aquesta Administració que siguen les més possibles.   
  
Pel que, en virtut de les facultats que em confereix l'article 160.4 de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions, resolc:  
  
Primer  
Modificar el termini de sol·licitud d'adhesió, al qual es refereix l'apartat segon de les bases reguladores per a la concessió d'ajudes per a l'execució del programa d'emissió de bons digitals per a col·lectius vulnerables, en el marc del Pla de recuperació, transformació i resiliència d'Espanya finançat per la Unió Europea-Next Generation EU, aprovades per l'Ordre 9/2022, de la Conselleria d'Innovació, Universitats, Ciència i Societat Digital, i convocatòria d'anunci d'adhesió per a inscripció en el Registre d'operadors-col·laboradors del programa, termini que durarà fins al dia 31 d'agost de 2022, inclusivament.  
  
  
Segon  
Publicar la present resolució en el Diari Oficial de la Generalitat Valenciana, a l'efecte del que es preveu en els articles 32 i 41 de la Llei 39/2015, d'1 d'octubre, del procediment administratiu comú i de les administracions públiques. La present resolució farà efecte a partir del mateix dia de la seua publicació en el Diari Oficial de la Generalitat Valenciana.  
  
Alacant, 1 d'agost de 2022.- La consellera d'Innovació, Universitats, Ciència i Societat Digital: Josefina Bueno Alonso.